
     KLASA: 400-02/26-01/1

     URBROJ: 2196-33-26-4

     Vinkovci, 15. 7. 2026.

OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026. GODINU
Obrazloženje općeg dijela polugodišnjeg izvještaja o izvršenju financijskog plana za 2025. godinu
Ukupni prihodi ostvareni do 30. lipnja 2026. iznose 1.278.337,57 eura, što predstavlja 108,61 % ostvarenja u odnosu na isto razdoblje 2025. godine (1.176.969,56 eura) i 44,59 % u odnosu na rebalansirani financijski plan za 2026. godinu (2.866.950,82 eura). U odnosu na prethodnu godinu prihodi su veći za 101.368,01 euro, odnosno 8,61 %.

Ukupni rashodi do 30. lipnja 2026. iznose 1.276.252,13 eura, što predstavlja 94,34 % izvršenja iz istog razdoblja 2025. godine (1.352.862,06 eura) i 47,85 % rebalansiranog financijskog plana za 2026. godinu (2.666.950,82 eura). U odnosu na prvo polugodište 2025. rashodi su manji za 76.609,93 eura, odnosno 5,66 %.

U prvom polugodištu 2026. ostvaren je višak prihoda nad rashodima u iznosu od 2.085,44 eura. Financijskim planom za 2026. godinu planiran je višak tekuće godine od 200.000,00 eura radi pokrića prenesenog manjka iz prethodnih godina u istom iznosu. Ostvareni rezultat na dan 30. lipnja predstavlja privremeni polugodišnji rezultat i mijenjat će se ovisno o dinamici prihoda i rashoda u drugom polugodištu.

Prihodi poslovanja: U ukupnim prihodima poslovanja, koji iznose 1.278.337,57 eura, najznačajniji udio imaju:

Pomoći iz inozemstva i od subjekata unutar općeg proračuna: ostvarene su u iznosu od 1.182.298,54 eura, što je 108,34 % ostvarenja iz prvog polugodišta 2025. godine (1.091.297,22 eura) i 44,01 % godišnjeg plana (2.686.680,82 eura). U okviru ove skupine 1.181.218,48 eura odnosi se na pomoći proračunskim korisnicima iz proračuna koji im nije nadležan, a 1.080,06 eura na pomoći temeljem prijenosa sredstava Europske unije.

Prihodi od prodaje proizvoda i robe te pruženih usluga i prihodi od donacija: ostvareni su u iznosu od 5.126,48 eura, odnosno 53,44 % ostvarenja iz istog razdoblja 2025. godine i 13,67 % godišnjeg plana. Od toga se 2.582,48 eura odnosi na prihode od pruženih usluga, a 2.544,00 eura na tekuće donacije.

Prihodi iz nadležnog proračuna i od HZZO-a temeljem ugovornih obveza: ostvareni su u iznosu od 90.861,31 euro, što je 121,42 % ostvarenja iz prvog polugodišta 2025. godine (74.829,80 eura) i 65,71 % godišnjeg plana (138.270,00 eura).

Ostali prihodi: ostvareni su u iznosu od 51,24 eura, odnosno 1,14 % planiranog iznosa od 4.500,00 eura.

Rashodi poslovanja: Ukupni rashodi poslovanja iznose 1.268.804,31 euro. Najznačajnije kategorije rashoda su:

Rashodi za zaposlene: ostvareni su u iznosu od 1.177.022,57 eura, što je 93,11 % izvršenja iz prvog polugodišta 2025. godine i 47,43 % godišnjeg plana (2.481.350,00 eura). Plaće za redovan rad iznose 974.318,59 eura, plaće za prekovremeni rad 9.170,49 eura, ostali rashodi za zaposlene 31.257,75 eura, a doprinosi na plaće 162.275,74 eura.

Materijalni rashodi: ostvareni su u iznosu od 90.995,14 eura, što je 116,37 % izvršenja iz prvog polugodišta 2025. godine i 58,97 % godišnjeg plana (154.300,82 eura). Najveće stavke odnose se na materijal i energiju u iznosu od 38.889,14 eura, naknade troškova zaposlenima u iznosu od 30.120,38 eura te rashode za usluge u iznosu od 16.526,55 eura.

Naknade građanima i kućanstvima: ostvarene su u iznosu od 786,60 eura.

Rashodi za nabavu nefinancijske imovine: ostvareni su u iznosu od 7.447,82 eura, što je 70,34 % izvršenja iz prvog polugodišta 2025. godine i 23,79 % godišnjeg plana (31.300,00 eura). Nabavljena je uredska oprema i namještaj u iznosu od 5.473,57 eura, sportska i glazbena oprema u iznosu od 1.221,35 eura te knjige u iznosu od 752,90 eura.

Rashodi za zaposlene izvršavaju se u skladu s odredbama Zakona o proračunu kojima je omogućeno izvršavanje namjenskih i vlastitih prihoda te pomoći do visine uplaćenih, odnosno prenesenih sredstava. Rashodi za materijal i sirovine u okviru Školske sheme voća, povrća i mlijeka ovise o odobrenim sredstvima i dinamici provedbe programa.
Rashod za materijal i sirovine (namirnice) odnosi se na projekt shema školskog voća u kojem trošak ovisi o odobrenim sredstvima Agencije za plaćanja u poljoprivredi, ribarstvu i ruralnom razvoju.

Svi rashodi u ukupnom iznosu od 1.276.252,13 eura evidentirani su unutar funkcije 09 Obrazovanje. Od navedenog iznosa 1.258.586,03 eura odnosi se na funkciju 092 Srednjoškolsko obrazovanje, a 17.666,10 eura na funkciju 096 Dodatne usluge u obrazovanju.

Obrazloženje posebnog dijela polugodišnjeg izvještaja o izvršenju financijskog plana za 2026. godinu

Ukupno izvršenje za glavu 05002 ŠKOLSTVO iznosi 1.276.252,13 eura, odnosno 47,85 % rebalansiranog financijskog plana u iznosu od 2.666.950,82 eura.

1023 FINANCIRANJE ŠKOLSTVA IZVAN ŽUPANIJSKOG PRORAČUNA U okviru programa ostvareno je 1.191.170,37 eura, odnosno 47,23 % plana od 2.522.000,00 eura. Program obuhvaća vlastite prihode škole, pomoći iz državnog proračuna, ostale pomoći i donacije.

Vlastiti prihodi: rashodi su izvršeni u iznosu od 9.917,29 eura, odnosno 36,73 % plana. Sredstva su korištena za rashode za zaposlene, službena putovanja, prijevoz, stručno usavršavanje, uredski materijal, održavanje, računalne i ostale usluge, reprezentaciju te nabavu opreme.

Pomoći iz državnog proračuna kroz opće prihode i primitke: izvršene su u iznosu od 1.178.403,08 eura, odnosno 47,52 % plana. Najveći dio odnosi se na rashode za zaposlene u iznosu od 1.164.059,13 eura. Materijalni rashodi iznose 7.980,62 eura, naknade građanima i kućanstvima 786,60 eura, a rashodi za nabavu nefinancijske imovine 5.576,73 eura.

Ostale pomoći: izvršene su u iznosu od 770,00 eura i odnose se na ostale nespomenute rashode poslovanja.

Donacije: izvršene su u iznosu od 2.080,00 eura, odnosno 13,87 % plana, a korištene su za službena putovanja.

Program 1052 JAVNE POTREBE U ODGOJNO-OBRAZOVNOM SUSTAVU VSŽ izvršen je u iznosu od 17.666,10 eura, odnosno 68,79 % plana od 25.680,82 eura.

Pomoćnik u nastavi 8: izvršeno je 12.763,44 eura, odnosno 67,18 % plana. Sredstva su utrošena za plaće, ostala prava zaposlenih i doprinose na plaće pomoćnika u nastavi. „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“ odnosi se na financiranje plaća, božićnice, uskrsnice i naknade troškova prijevoza na posao i s posla pomoćnicima u nastavi. Cilj programa je povećati socijalnu uključenost i integraciju učenika s teškoćama u razvoju u osnovnoškolske i srednjoškolske odgojno-obrazovne ustanove na način da im se pruži potpora uz pomoćnike u nastavi.

Organizacija natjecanja i nagrade učenicima i mentorima: izvršeno je 1.394,63 eura za uredski materijal i reprezentaciju povezanu s provedbom natjecanja i nagrađivanjem učenika i mentora.

Školska shema voća, povrća i mlijeka: izvršeno je 3.508,03 eura, odnosno 73,29 % plana. Rashodi se odnose na nabavu voća i drugih namirnica za učenike radi promicanja uravnotežene prehrane i zdravih prehrambenih navika. Program obuhvaća rashode za nabavu voća za učenike u sklopu Sheme školskog voća kojim se aktivno podupire promicanje uravnotežene prehrane i zdravih prehrambenih navika djece u odgojno-obrazovnim ustanovama.
Higijenske potrepštine: u prvom polugodištu nije bilo izvršenja. Program je planiran i namijenjen nabavi higijenskih potrepština za srednje škole u Vukovarsko - srijemskoj županiji, kao dio šireg projekta MROSP-a. Realizacija se očekuje u drugom polugodištu, u skladu s dinamikom provedbe projekta i početkom nove nastavne godine. 

Program 1055 FINANCIRANJE SREDNJEG ŠKOLSTVA PREMA MINIMALNOM STANDARDU izvršen je u iznosu od 67.415,66 eura, odnosno 56,52 % plana od 119.270,00 eura. Obuhvaća kapitalne projekte – izgradnja, rekonstrukcija, adaptacija i opremanje objekata SŠ te tekuće, hitno i plansko održavanje objekata i opreme SŠ, opće troškove SŠ te financijske i materijalne rashode za naknadu prijevoza na posao i s posla zaposlenicima škole i rashode za redovno poslovanje škole financiranih iz nadležnog proračuna temeljem Odluke o kriterijima i mjerilima za financiranje materijalnih i financijskih rashoda te tekućih izdataka i investicijskog održavanja srednjih škola u 2026. godini.

Financijski i materijalni rashodi srednjih škola – stvarni troškovi: izvršeni su u iznosu od 40.203,58 eura, odnosno 57,43 % plana. Najveći dio odnosi se na naknade za prijevoz zaposlenika, energiju, zdravstvene usluge, računalne usluge i premije osiguranja.

Opći troškovi srednjih škola: izvršeni su u iznosu od 22.965,37 eura, odnosno 53,96 % plana. Rashodi obuhvaćaju službena putovanja, stručno usavršavanje, uredski materijal, materijal za održavanje, telefonske i poštanske usluge, komunalne usluge, računalne i druge usluge te ostale troškove redovnog poslovanja.

Izgradnja, rekonstrukcija, adaptacija i opremanje objekata srednjih škola: u prvom polugodištu nije bilo izvršenja planiranih 2.500,00 eura.

Tekuće, hitno i plansko održavanje objekata i opreme srednjih škola: izvršeno je 4.246,71 euro, odnosno 101,11 % plana od 4.200,00 eura. Odstupanje od 46,71 euro odnosi se na stvarno nastale troškove materijala i dijelova za tekuće i investicijsko održavanje te ga je potrebno uzeti u obzir pri sljedećem usklađenju financijskog plana.

Program: Financiranje školstva izvan županijskog proračuna, aktivnost Vlastiti prihodi - srednje školstvo
Ovaj program obuhvaća financijski tijek srednjih škola generiran izvan redovnog županijskog proračunskog financiranja. Glavne komponente su:

1. Vlastiti prihodi škole. 
Prihodi od obavljanja osnovnih i sporednih djelatnosti a obuhvaća prihode generirane od komercijalne uporabe imovine škole, kao što su prihodi od zakupa i najma dvorane i učionica, te prihodi od posredovanja pri povremenom zapošljavanju redovitih učenika putem učeničkog servisa. Ovi prihodi se evidentiraju na odgovarajućim prihodovnim kontima u Glavnoj knjizi i koriste se za pokriće tekućih operativnih troškova Škole koji nisu pokriveni proračunskim sredstvima.
2. Financiranje iz državnog proračuna i pomoći od subjekata unutar općeg proračuna.
Tekuće pomoći iz državnog proračuna odnose se na financijska sredstva primljena od Ministarstva znanosti, obrazovanja i mladih, temeljem Zakona o odgoju i obrazovanju u osnovnoj i srednjoj školi te posebnih odluka o financiranju, kao i na pomoćima od Agencije za odgoj i obrazovanje. Ova sredstva primaju se kao transferski prihodi i strogo su namjenska. 
Glavni rashodi koji se financiraju iz ovih sredstava uključuju rashode za zaposlene, rashode za prijevoz, materijalni rashod za potrebe knjižnice i udžbenika kao i ostale slične programe za financiranje drugih specifičnih aktivnosti i projekata definiranih odlukama nadležnog Ministarstva.

3. Donacije.
Prihodi od donacija su sredstva primljena od fizičkih i pravnih osoba bez obveze povrata. Evidentiraju se kao prihodi od donacija na odgovarajućim kontima. Ova sredstva mogu biti opće namjene ili namjenska, ovisno o ugovorenim uvjetima s donatorom. U okviru ovog programa, donacije se prvenstveno koriste za pokriće troškova službenih putovanja, organizaciju školskih sportskih natjecanja, dodatne aktivnosti kao što su financiranje specifičnih projekata, izvannastavnih aktivnosti, stručnog usavršavanja osoblja, te nabavu dodatne opreme koja doprinosi kvaliteti nastave i rada škole, podmirivanje tekućih i povremenih troškova, plaćanje učeničkog godišnjaka i slično.
Ova strukturirana evidencija osigurava transparentnost i kontrolu nad svim financijskim transakcijama izvan redovnog županijskog proračuna, omogućavajući praćenje namjenskog korištenja sredstava sukladno računovodstvenim standardima.
Obrazloženje ostvarenja polugodišnjeg izvještaja o izvršenju financijskog plana za 2026. godinu

Izvršenje financijskog plana u prvom polugodištu 2026. pokazuje ostvarenje prihoda na razini od 44,59% i rashoda na razini od 47,85% godišnjeg plana. U odnosu na isto razdoblje prethodne godine prihodi su porasli za 8,61 %, dok su rashodi smanjeni za 5,66 %, zbog čega je umjesto manjka ostvaren polugodišnji višak od 2.085,44 eura. Najvažniji izvor prihoda i dalje su pomoći iz državnog proračuna i od subjekata unutar općeg proračuna, dok su rashodi najvećim dijelom usmjereni na zaposlene i redovno obavljanje odgojno-obrazovne djelatnosti. U drugom polugodištu potrebno je nastaviti pratiti dinamiku ostvarenja vlastitih prihoda i donacija, realizaciju planiranih projekata te rashode koji su u prvom polugodištu izvršeni iznad ili znatno ispod planirane dinamike.

Posebni izvještaji u polugodišnjem izvještaju o izvršenju financijskog plana za 2026. godinu

Škola u izvještajnom razdoblju nema primitaka od zaduživanja, izdataka za financijsku imovinu i otplate zajmova niti zaduživanja na domaćem ili stranom tržištu novca i kapitala.

U Vinkovcima 15. 7. 2026.g.

Izvještaj sastavio voditelj računovodstva:





Ravnateljica:

Bojan Baćanović








Ivana Biljan, prof.

